b"\n_START_ARTICLE_\nBaselios Cleemis Thottunkal\n_START_SECTION_\nBiografia\n_START_PARAGRAPH_\nBaselios Cleemis va n\xc3\xa9ixer el 15 de juny de 1959 com a Isaac Thottumkal a Mukkor, un poblet propera a Mallappally Town, al districte Pathanamthitta a l'estat de Kerala, al sud de l'\xc3\x8dndia. Els seus pares eren Mathew i Annamma Thottumkal. La fam\xc3\xadlia Thottumkal \xc3\xa9s part de la fam\xc3\xadlia Pakalomattom, que \xc3\xa9s una antiga fam\xc3\xadlia cristiana siriana de Kerala._NEWLINE_Estudi\xc3\xa0 al Seminari Menor de Tiruvalla entre 1976 i 1979. Reb\xc3\xa9 el batxiller en Filosofia a l'Institut Pontifici Sant Josep de Mangalapuzha, Aluva, on estudi\xc3\xa0 entre 1979 a 1982. Reb\xc3\xa9 el batxiller en teologia del Seminari Papal de Pune, on estudi\xc3\xa0 entre 1983 i 1986. Thottunkal va ser ordenal prevere l'11 de juny de 1986. Va estudiar un Master de Teologia a la Universitat Dharmaram de Bangalore, on estudi\xc3\xa0 entre 1986 i 1989, i va obtenir un Doctorat en Teologia Ecum\xc3\xa8nica de la Universitat Pontif\xc3\xadca de Sant Tom\xc3\xa0s d'Aquino de Roma el 1997._NEWLINE_En tornar de Roma va ser nomenat vicari general (Proto Sincellus) de l'eparquia de Bathery. El Papa Joan Pau II nomen\xc3\xa0 a Aboon Isaac Cleemis com a visitador apost\xc3\xb2lic i bisbe auxiliar de Trivandrum el 18 de juny de 2011 pels siro-malankars residents a Nord-am\xc3\xa8rica i a Europa. Va ser consagrat el 15 d'agost de 2001 a Tirumoolapuram, Tiruvalla, assumint el nom d'Isaac Mar Cleemis._NEWLINE_La Santa Seu nomen\xc3\xa0 Cleemis com el sis\xc3\xa8 Bisbe de l'eparquia de Tiruvalla l'11 de setembre de 2003. Cleemis va ser instal\xc2\xb7lat com el primer Arquebisbe Metropolit\xc3\xa0 de l'Arxiparquia de Tiruvalla el 10 de juny de 2006._NEWLINE_Cleemis va ser elegit un\xc3\xa0nimement com el segon Katholik\xc3\xb3s de l'Esgl\xc3\xa9sia cat\xc3\xb2lica Siro-malankar al primer S\xc3\xadnode Sant Episcopal d'elecci\xc3\xb3 de l'Esgl\xc3\xa9sia Siro-malankar, convocat entre el 7 i el 10 de febrer de 2007 a Pattom, Trivandrum. El Papa Benet XVI aprov\xc3\xa0 l'elecci\xc3\xb3 el 9 de febrer i va ser anunciat el 10 de febrer a la Catedral de Santa Maria de Pattom. Assum\xc3\xad el nom de Baselios Cleemis; sent entronitzat com a Segon Arquebisbe Major Katholik\xc3\xb3s de l'Esgl\xc3\xa9sia cat\xc3\xb2lica Siro-malankar el 5 de mar\xc3\xa7 de 2007 a la catedral de Santa Maria de Pattom. Els cardenals Telesphore Toppo i Mar Varkey Vithayathil participaren en la cerim\xc3\xb2nia d'instal\xc2\xb7laci\xc3\xb3._NEWLINE_Cleemis va ser elevat al Col\xc2\xb7legi de Cardenals de l'Esgl\xc3\xa9sia Cat\xc3\xb2lica pel Papa Benet XVI a la Bas\xc3\xadlica de Sant Pere el 24 de novembre de 2012, rebent el t\xc3\xadtol de San Gregorio VII. \xc3\x89s el primer bisbe de l'esgl\xc3\xa9sia siro-malankar i el cinqu\xc3\xa8 Keralite en esdevenir cardenal. Va dir que era un signe aut\xc3\xa8ntic de l'afecte del Papa vers els cat\xc3\xb2lics indis, units en la diversitat, i cit\xc3\xa0 el testimoniatge, la defensa de la vida humana i l'exemple de la preg\xc3\xa0ria aut\xc3\xa8ntica donats per la Bene\xc3\xafda Mare Teresa de Calcuta._NEWLINE_El 31 de gener de 2013 Cleemis va ser nomenat per Benet XVI membre de la Congregaci\xc3\xb3 per a les Esgl\xc3\xa9sies Orientals i del Consell Pontifici per al Di\xc3\xa0leg Interreligi\xc3\xb3s._NEWLINE_Cleemis particip\xc3\xa0 com a cardenal elector al Conclave de 2013, que eleg\xc3\xad al Papa Francesc.  Com que era el primer bisbe de l'Esgl\xc3\xa9sia Siro-Malankar en ser fet cardenal, tamb\xc3\xa9 era el primer de participar com a cardenal-elector en un conclave papal.  Durant el Conclave va ser un dels quatre cardenals electors aliens a l'Esgl\xc3\xa9sia Llatina que portaven robes diferents, pr\xc3\xb2pies de les seves esgl\xc3\xa9sies respectives. Els altres eren el Patriarca Cat\xc3\xb2lic Copte d'Alexandria Antonios Naguib, el Patriarca Maronita d'Antioquia B\xc3\xa9chara Boutros Ra\xc3\xaf i l'arquebisbe major siro-malabar George Alencherry."